امریکا قوشمه ایالتلری دولت رهبری دونالد ترامپ، طالبان بیلن تینچ لیک اوچره شووی پلانی نینگ موجود ایمس ایکنینی ایتدی.
بیرلشگن ملتلر خوفسیزلیک کینگشی اعضالری بیلن بولگن اوقات پروگرامی گه قتنشگن ترامپ، افغانستانده سونگی تروریستیک هجوملر بیلن علاقه لی بیانات بیردی.
ترامپ هجوملرنی قاره لب،
"ظالمانه بیر شکلده اوز انسانلرینی اولدیرماقده لر. اولگنلرنینگ کوپراغی باله و خاتین – قیزدن عبارت. بو قورقیتووچی بیر نرسه. هیچ کیم برطرف قیلالمه گن ایشنی بیز برطرف قیله میز. طالبان بیلن تینچ لیک اوچره شووی قیلماقچی ایمس میز. بلکه بیر کون اوچره شیشیمیز ممکن لیکن کوپ اوزاق مدت بار. حل قیلشیمیز کیره ک بولگن ایشنی حل قیله میز" دیب ایتدی.
امریکا قوشمه ایالتلری دولت باشلیغی، اگست آیی جریانیده جنوبی آسیا ستراتیژیسینی بیان ایتیب، طالبانگه قرشی کوره ش اوچون افغانستانگه 3 مینگ عسکر جونتیش گه قرار بیرگن ایدی.
ترامپ طالبان نینگ یوقاری مرتبه لی سیمالری نینگ پاکستانده یشینگنینی ادعا ایتیب، پاکستاندن توپراقلریده گی ترور گروهلریگه قره ته آدیملر آتیشلرینی خواهله گن ایدی.
پاکستان ایسه، ترامپ نینگ "ترور تشکیلاتلریگه قوچاغینی آچگنی" بیلن عیبلاوینی محکوم ایتیب، امریکا قوشمه ایالتلری نینگ ادعالرینی یاغلان دیب ایتگن ایدی.
آق اوی اداره چیلری عین دمده پاکستانگه بیره دیگن 900 ملیون دالردن آرتیق عسکری یاردم نینگ اسلام آباد اداره سی "افغان طالبانی و حقانی گروهی گه قره ته جدی آدیم آتگونچه" توخته تیب قویگنینی بیان ایتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
